Radio X

> "Ciljamo cijelu generaciju apatetičnih, pesimističnih bebica koje žive na džeparcu."
>
>

-Slogan Radija X.

**Radio X** je radio stanica u Grand Theft Auto: San Andreasu koja pušta alternativni rock, hard rock, grunge i alternativni metal. Stanicu vodi Sage (Glas posuđuje Jody Strawback).

## Opis

Radio X zrači "grunge" stavom dominantnim među Generacijom X tijekom kasnih 80-ih i ranih 90-ih koji obilježavaju intelektualni i nihilistički stav prema svemu.

Kroz svoje slogane, stanica tvrdi da "*konačno postoji alternativa komercijalnom rocku"* , također tvrdi da je stanica "*Mjesto rođenja modernog rocka i fundimentalnih socijalnih promjena."* te da je "*Kraj civilizacije stigao".* Stanica napada starije generacije i njihovu glazbu, tvrdeći da "*Tko god ne voli ovu glazbu može skočiti s mosta i umrijeti."*

Stanica se također ruga egoističnom stavu svojih slušatelja sa sloganima koji glase "*Mi smo samo-centrirani nihilisti.", "Koga briga za glad, mi se moramo brinuti za ego"* i *"Mi smo kraj abecede, ljudi. To nešto znači, ali mi ne znamo što."*

Stanica također svoje slušatelje naziva "apatetičnim, pesimističnim bebicama koje žive na džeparcu" i šalje im pesimistične komentare poput "*Štogod da učinite neće značiti ništa. Mi smo jedini identitet koji imate."* i "*Osjećajte se kao da ustvari vrijedite."*

DJ stanice je Sage, mlada žena i ponosna članica generacije X. Ona je odbjegla mentalna pacijentica sa jakim osobnim mišljenjem koje iznosi između pjesama te je ekstremno pesimistična i narcisoidna. Konstantno se želi seksati i mrzi starije generacije toliko da bi ubila sve starije od 30. Sage nije vrlo popularna što je potvrđeno time što slušatelji koji zovu u eter kritiziraju nju i njezinu umjetničku izložbu koju je jedan slušatelj opisao kao "*punu čudnih i glupih slika gdje ljudi ližu bojanke*." Sage konstantno govori da želi umrijeti i prijeti da će se zapaliti kada svi mostovi u San Andreasu budu otvoreni (što igraču omogućuje pristup svim dijelovima igre). U kasnijem dijelu igre, Sage slavi prosvjede u Los Santosu, vjerujući da su oni dio revolucije.

## Playlista

\*- Pjesme sa ovom oznakom uz ime se ne pojavljuju u kasnijim izdanjima igre.

* Helmet - Unsung (1991.)
* Depeche Mode - Personal Jesus (1989.)
* Faith No More - Midlife Crisis (1992.)
* Danzig - Mother (1988.)
* Living Color - Cult Of Personality (1988.)
* Primal Scream - Moving On Up (1991.)
* Guns N' Roses - Welcome To The Jungle (1987.)
* L7 - Pretend We're Dead (1992.)
* Ozzy Osbourne - Hellraiser (1991.)\*
* Soundgarden - Rusty Cage (1991.)

* Rage Against The Machine - Killing In The Name (1992.)\*
* Jane's Addiction - Been Caught Stealing (1990.)
* The Stone Roses - Fools Gold (1989.)
* Alice In Chains - Them Bones (1992.)
* Stone Temple Pilots - Plush (1992.)

## Jeste Li Znali?

*Grand Theft Auto: San Andreas*

* "X" u Radiju X je referenca na Generaciju X, generaciju rođenu između sredine 60-ih i sredine 80-ih godina 20. stoljeća.
* "Welcome To The Jungle" izvođača Guns N' Roses se pojavila u drugom traileru za GTA: San Andreas.
* Radio X svira unutar Sub Urban prodavaonica odjeće.
* Također svira unutar barova i kod tattoo majstora.
* "Cult Of Personality" izvođača Living Color svira tijekom stadionskih utrka.
* "Killing In The Name" izvođača Rage Against The Machine svira ako igrač izvede djevojku na loš spoj u restoran. U kasnijim izdanjima igre je ova pjesma izrezana i džingl uspješnog spoja svira umjesto toga što je zbunjujuće i ironično s obzirom na kontekst.
* "Pretend We're Dead" izvođača L7 svira na tulumu na plaži tijekom misije Krađa Zvuka.
* Ova stanica svira po defaultu u slijedećim vozilima: Andromada, Buffalo, PCJ-600 i Vortex.

Grand Theft Auto V

* Ova stanica se preimenovala u Channel X između GTA San Andreasa i GTA 5 iako Channel X svira punk i hardcore rock umjesto grungea.
* Ova teorija je dalje dokazana time što jedan od slogana glasi "*Zvali smo se Radio X predugo."* što implicira da se stanica nekada zvala Radio X.